M e s t s k á    č a s ť   B r a t i s l a v a  -  N o v é   M e s t o

Materiál na rokovanie							
mimoriadneho Miestneho zastupiteľstva
dňa 17.10.2012

Návrh
výdavkov v rozpočte EKO-podniku VPS 2012 pre stredisko
Lanová dráha Bratislava Železná studnička – Kamzík

Prekladá :							Materiál obsahuje :
Ing. Robert Molnár						1. Návrh uznesenia
riaditeľ EKO-podniku VPS 				2. Dôvodová správa

								
Spracovateľ :							Stanovisko právnej skupiny: Ing. Robert Molnár						- nie je potreba právneho 
riaditeľ EKO-podniku VPS				  posúdenia

Október 2012

NÁVRH UZNESENIA

Miestne zastupiteľstvo 

s c h v a ľ u j e      

výdavky v rozpočte EKO-podniku VPS 2012 pre stredisko Lanová dráha Bratislava Železná studnička – Kamzík:

položka	výdavok		ceny vrátane  DPH	
1	ústredné elektrické kúrenie		6 400,00 €	
2	okná, tepelná izolácia		6 500,00 €	
3	mimoriadne mzdové náklady		1 800,00 €	

	                              výdavky celkom :                   14 700,00 €

a/ bez pripomienok

b/ s pripomienkami

	
DÔVODOVÁ  SPRÁVA	

	Obsahom predkladaného materiálu je návrh výdavkov v rozpočte EKO-podniku VPS 2012 pre stredisko Lanová dráha Bratislava Železná studnička – Kamzík (ďalej len LD), slúžiacich na zabezpečenie zveľadenia, údržby a obnovy zvereného majetku  EKO-podniku verejnoprospešných služieb.

Navrhované výdavky na stredisko LD – objekt dolnej stanice, tvorí nasledovná štruktúra výdavkov:

Výdavky na zabezpečenie majetku kapitálového charakteru:
1. Dodávka a vybudovanie ústredného elektrického kúrenia	6.400,- €
-	vysoká energetická náročnosť prevádzky na zabezpečenie kúrenia a TÚV;
-	v objekte nieje zabezpečené ústredné kúrenie a príprava TÚV, objekt je vykurovaný zonálne, prostredníctvom energeticky náročných prenosných olejových radiátorov, teplá voda sa zabezpečuje prostredníctvom prietokových ohrievačov, príprava tepla a teplej vody nieje regulovateľná;
-	demontážou energeticky náročných spotrebičov a následnou inštaláciou ústredného kúrenia vrátane prípravy TÚV, dôsledným zaizolovaním rozvodov, vyladením systému podľa energetických potrieb jednotlivých priestorov, nastavením denných prevádzkových režimov vykurovania/temperovania a možnosťou kontroly spotreby zabezpečíme  dosiahnutie úspory a garantovanú návratnosť investícií.

Výdavky na zabezpečenie požiadaviek  prevádzkového  charakteru:
1. Výmena okenných rámov a okien 	2.400,- €
-	objekt je osadený oknami s nedostatočnými tepelno-izolačnými parametrami, nedostatočne tesniace konštrukcie rámov a okien spôsobujú úniky tepla a zvýšené vlhnutie vnútorných priestorov v zimných mesiacoch;
-	inštaláciou nových okien s nižším  koeficientom tepelnej priepustnosti podporíme zamedzenie únikov vyrobeného tepla, uvedený fakt sa spolupodieľa na rýchlejšej návratnosti investícii do inštalovaného ústredného kúrenia.

2. Tepelná izolácia priestorov obslužného personálu	4.100,- €
-	súčasná izolácia objektu a stav budovy dostatočne nezabezpečujú tepelnú izoláciu konštrukcií – múrov, priečok. Dochádza k únikom tepla, vlhnutiu muriva, omietok a s tým súvisiacich vysokých prevádzkových nákladov a nákladov na údržbu;
-	v synergii s realizáciou ústredného kúrenia a výmeny okien zabezpečíme koncept ucelenej rekonštrukcie objektu za účelom zníženia  energetickej náročnosti prevádzky objektu dolnej stanice LD.

Výdavky na zabezpečenie mimoriadnych mzdových nákladov:
1.	Realizácia prác súvisiacich s výmenou okien 
a prevedením izolácie vlastnými kapacitami:	1.800,- €
-	práce súvisiace s výmenou okien a izoláciou priestorov navrhujeme realizovať prostredníctvom vlastných personálnych kapacít v nadčasových hodinách po dohode s konkrétnymi zamestnancami podniku. Takéto  riešenie prináša výraznú úsporu investícií proti riešeniu dodávateľským spôsobom.

	Realizáciou navrhovaných prác EKO-podnik VPS predpokladá dosiahnutie úspory v spotrebe elektrickej energie a nákladoch na údržbu objektu. Odhadované dosiahnutie ročnej úspory nákladov po realizácii všetkých prác predpokladáme vo výške 15 - 20 %.